title: Peironela d'Aragón
text: Peironela d'Aragón  (Uesca, 29 de chunio de 1136 - † Barcelona, 15 d'octubre de 1173) estió reina d'Aragón entre 1157 y 1164 y contesa de Barcelona entre 1162 y 1164. Yera filla de Remiro II o Monche y Agnés de Piteus.
  
  Naxió de Uesca o día 29 de chunio de 1136. Un anyo dimpués se sinyan en Balbastro as capetulacions matrimonials con o conte de Barcelona Remón Berenguer IV. Ramiro II dició as condicions que estioron acceptatas por Remón Berenguer IV. D'ista traza s'estraliaban os poblemas de succesión en o reino d'Aragón.
  
  A voda de donya Peironela con Remón Berenguer IV estió tretze anyos mas tardi, en o mes d'agosto de 1150 en Leida, quan a reina tenió a edat t'acomodar-se seguntes o Dreito Canonico, 14 anyatas.
  
  En marzo de 1157 naixió en Uesca o primochenito d'a parella, Remón Berenguer (qui reinará con o nombre d'Alifonso II en honor a Alifonso I), primer rei d'a Corona d'Aragón. O suyos atros fillos estioron: Sancho de Provenza, Pero, Alionor, Remón Berenguer IV de Provenza y Dulcía d'Aragón (casata con Sancho I de Portugal).
  
  Peironela morió en Barcelona o 15 d'octubre de 1173.
  
  Descendients 
  D'o matrimonio con Remón Berenguer IV tenió a:
   O infant Pero d'Aragón (1152 - antis de 1158), a qui se fa referencia nasciturus (fillo que va a naixer) en un testamento dau por Peironela d'Aragón o 4 d'abril de 1152 estando en os treballos d'o parto chunto a Barcelona («in partu laborans, apud Barchinonam»). Morió antes de 1158, talment poco dimpués d'o parto.
   O infant Alifonso II d'Aragón (1157-1196), rei d'Aragón y conte de Barcelona.
   O infant Pero d'Aragón (1158-1181), qui en 1173 será nombrau conte de Provenza por su chirmano Alifonso II, como Remón Berenguer IV de Provenza.
   A infanta Dulce d'Aragón (1160-1198), casada en 1175 con o rei Sancho I de Portugal.
   O infant Sancho d'Aragón (1161-1223), conte de Cerdanya, de Provenza y de Rosellón.
  
  Referencias
  
  Vinclos externos
   «Petronila» en a Gran Enciclopedia Aragonesa.
  
  Muertos en Barcelona
  Naixius de Uesca
  Reis d'Aragón
  1136 (naixencias)
  1173 (muertes)